
MD–4201, or. ŞtefanVodă, str. Libertăţii, nr. 1, tel. (242) 226-50, tel/fax (242) 234-10, 
e-mail: consiliul.raional-stefan-voda@apl.gov.md, web: www.stefan-voda.md

                                                                                                                                      Proiect
DECIZIE nr. 5/..



Cu privire la împuternicirea vicepreședintelui raionului 
de a semna documentele privind suprasarcina didactică 
a cadrelor didactice din raionul Ștefan Vodă



     În scopul asigurării continuității procesului de perfectare și semnare a documentelor aferente suprasarcinii didactice a cadrelor didactice din instituțiile de învățământ din raionul Ștefan Vodă,      
     în temeiul art. 43 alin. (1) lit. a) și art. 46 din Legea nr. 436/2006 privind administrația publică locală, ținând cont de atribuțiile președintelui raionului și de prevederile legislației în vigoare în domeniul educației, Consiliul raional Ștefan Vodă DECIDE:
1. Se împuternicește vicepreședintele raionului Ștefan Vodă, dna Valeria CAUȘNEAN, să semneze, în numele Consiliului raional Ștefan Vodă, documentele aferente suprasarcinii didactice a cadrelor didactice din instituțiile de învățământ din raion, în limitele competențelor autorității publice și cu respectarea legislației în vigoare.
2. Se stabilește că semnarea documentelor prevăzute la pct. 1 se efectuează în baza documentelor justificative prezentate de instituțiile de învățământ și a verificării conformității acestora cu actele normative aplicabile.
3. Controlul executării prezentei decizii se atribuie Președintelui raionului Ștefan Vodă, dnei Olga LUCHIAN.
4. Prezenta decizie poate fi contestată cu cerere prealabilă la autoritatea emitentă cu sediul în or. Ștefan Vodă, str. Libertății nr. 1, în termen de 30 zile de la data comunicării, potrivit prevederilor Codului administrativ al Republicii Moldova nr. 116/2018.
5. Prezenta decizie se publică în Registrul de stat al actelor locale, pe pagina web a Consiliului raional www.stefan-voda.md și se comunică Direcției generale educație.

